1990. aasta NSV Liidu meistrivõistlused rahvusvahelises kabes

XXXVI NSV Liidu meistrivõistlused rahvusvahelises kabes peeti Leningradis 13. märtsist 3. aprillini 1990. 

Algselt pidi turniir toimuma 18 osavõtjaga. Aga 6. märtsil võeti kooskõlastatuna NSV Liidu Spordikomitee ja NSV Liidu Kabeföderatsiooni presiidiumiga vastu otsus suurendada osavõtjate arvu kaheksateistkümnelt kahekümneni – nimelt anti täiendavalt osavõtuõigus kahele kohalikule mängijale: eksmaailmameister Aleksandr Dõbmanile ja kolmekordsele NSV Liidu ekstšempionile Mihhail Korenevskile. Sellise otsuse vastu olid nii mõnedki osavõtjad ning nad saatsid protestiks telegrammi spordikomiteesse. See aga ei muutnud Korenevski suhtes midagi – tema hakkas rahulikult turniiri mängima. Dõbman oli aga võistluste algusajaks juba ise loobunud osalemissoovist.

Turniiril oli aga veel üks probleemne osavõtja – Leedu esindaja Edvard Bužinskij. Nimelt oli Leedu 11. märtsil välja kuulutanud iseseisvuse. Bužinskij lubati turniirile osalema, kusjuures ta allkirjastas paberi, et ta ei pretendeeri kohale NSV Liidu koondises. Siis aga üheksanda vooru eel käis välk selgest taevast. NSV Liidu Spordikomitee korraldusel saadeti Bužinski kui võõrriigi kodanik turniirilt minema ning tema tulemused tühistati. Seda otsust võisid ilmselt kõige rohkem needa Vadim Virnõi ja Rostislav Leštšinski, kes äsja, vastavalt seitsmendas ja kaheksandas voorus Bužinskit võitnud olid. 1. aprillil aga teatasid NSV Liidu Spordikomitee, NSV Liidu Olümpiakomitee ja spordialade föderatsioonid ajalehes Sovetski sport, et nad loevad Leedu NSV sportlasi Nõukogude Liidu rahvaste ühtsesse perre kuuluvaiks ning kutsuvad neid osalema riigi meistrivõistlustel.

Turniiri võitis aga 10 päeva enne turniiri algust maailmameistrimatšis Ton Sijbrandsi alistanud Aleksei Tšižov. See oli tema teine NSV Liidu meistri tiitel. 

 Koht Nimi  AT  JV  GV  NM  VV  MK  AŠ  VŠ  VV  RL  AP  VM  AK  AV  AB  VK  VB  VS  Punkte1  Aleksei Tšižov      *11111211211121122222  Jevgeni Vatutin     1*1111111111112222213  Guntis Valneris     11*111012111122112204  Nikolai Mištšanski  111*11111111211121195–6Vladimirs Vigmans   1111*1111111111212195–6Mihhail Korenevski  11111*111111111212197  Aleksandr Švartsman 012111*21111111111188  Vjatšeslav Štšegolev1111110*1112112021189  Vadim Virnõi        11011111*2111111121810 Rostislav Leštšinski011111110*111211121711 Aleksandr Presman   1111111111*11111111712 Vladimir Milšin     11111110111*1111111613 Andris Keisels      111011111111*011121614 Aleksei Verhovõhh   0101111110112*11211615 Aleksandr Baljakin  10011110111111*1211516 Vladimir Kolesnik   101100121111111*101417 Vadims Boženkovs    0010111011111001*11118 Valeri Svizinski    00010011001101121*10–  Edvard Bužinskij       12 1100 1 1    –

Kategooria:Peterburi ajalugu
Kategooria:1990. aasta spordis
Kategooria:NSV Liidu meistrivõistlused rahvusvahelises kabes